कांग्रेस के वरिष्ठ नेता एवं हरियाणा पिछड़ा वर्ग आयोग के पूर्व सदस्य जय सिंह बिश्नोई शीघ्र ही कांग्रेस को अलविदा कहते हुए भाजपा में शामिल हो सकते हैं। मिली जानकारी के अनुसार बिश्नोई इस संबंध में मुख्यमंत्री मनोहर लाल खट्टर से चंडीगढ़ में मुलाकात करके भाजपा में अपनी आस्था व्यक्त कर चुके हैं और बिश्नोई शीघ्र ही भाजपा में विधिवत रूप से शामिल होने का एलान कर सकते हैं। गौरतलब है कि जय सिंह बिश्नोई पूर्व मुख्यमंत्री भूपेंद्र सिंह हुड्डा के अत्यंत विश्वास पात्र माने जाते रहे हैं और वे हुड्डा की सरकार में हरियाणा कर्मचारी चयन आयोग व हरियाणा पिछड़ा वर्ग आयोग के सदस्य भी रहे हैं। पेशे से वकील बिश्नोई दक्षिण हरियाणा बिजली वितरण निगम की शिकायत निवारण फोरम के चेयरमैन भी रहे हैं। इसके अतिरिक्त वे 2006 से एक सामाजिक संस्था समरसता अभियान भी बतौर संस्थापक अध्यक्ष कार्य कर रहे हैं।